Sankt Georgskorset

For korsformen, se georgskors.
Sankt Georgskorset (katalansk: Creu de Sant Jordi) er en katalansk utmerkelse innstiftet 18. desember 1981 av Generalitat de Catalunya, Catalonias regjering, til belønning av fortjenstfull samfunns- og kulturinnsats og for fremme av katalansk identitet.«DECRET 457/1981, de 18 de desembre, creant la Creu de Sant Jordi de la Generalitat de Catalunya», Diari Oficial de la Generalitat de Catalunya. Den er oppkalt etter Sankt Georg, Catalonias skytshelgen. Sankt Georgskorset er Catalonias nest fremste utmerkelse og rangerer etter Regjeringens gullmedalje. Utmerkelsen forvaltes av Departementet for kultur og medier.

Utforming
Sankt Georgskorset er utformet i sølv. Det består av et Georgskors, det vil si et likearmet rødt kors på hvit bakgrunn. Korset er å finne i midten av et kvadrat satt på spissen i et mørk kvadrat og dette igjen er satt på et større kvadrat som er opphengt i en snor til å bære rundt halsen. Utmerkelsen er formgitt av gullsmeden Joaquim Capdevila.

Når Sankt Georgskorset tildeles organisasjoner eller institusjoner erstattes medaljen av en plakett. 

Tildeling
Sankt Georgskorset kan tildeles personer, så vel som institusjoner og organisasjoner. Antallet levende innehavere skal ikke overstige 600.«DECRET 182/1994, de 14 de juny, pel qual es modifica el Decret 457/1981, de 18 de desembre, creant la Creu de Sant Jordi de la Generalitat de Catalunya», Diari Oficial de la Generalitat de Catalunya. Tildeling skjer en gang i året, på festdagen for Sankt Georg. Publikum kan komme med forslag om tildeling.«Acte de lliurament de les Creus de Sant Jordi 2013», Generalitat de Catalunya.

Referanser

Eksterne lenker
 Creu de Sant Jordi, guardó de la Generalitat de Catalunya, nettsted med informasjon om utmerkelsen, inkludert 
 «Creu de Sant Jordi», Gran Enciclopèdia Catalana, med oversikt over mottakere

Kategori:Catalonia
Kategori:Utmerkelser
Kategori:Utmerkelser etablert i 1981